ตลาดหุ้นยังเคลื่อนในแดนลบลดลง 2-3%
ดัชนีหุ้นไทยยังเคลื่อนไหวในแดนลบต่อเนื่อง 18-24 จุด หรือประมาณ 2-3 % โดยช่วงเช้าที่เปิดตลาดมาตั้งแต่ 09.59 น. ดัชนีทรุดตัวลงทันทีกว่า 3.14% อยู่ที่ 744.63 จุด ลดลง 24.16 จุด มูลค่าการซื้อขาย 1,535.41 ล้านบาท
17 พ.ค. 2553

ดัชนีหุ้นไทยยังเคลื่อนไหวในแดนลบต่อเนื่อง 18-24 จุด หรือประมาณ 2-3 % โดยช่วงเช้าที่เปิดตลาดมาตั้งแต่ 09.59 น. ดัชนีทรุดตัวลงทันทีกว่า 3.14% อยู่ที่ 744.63 จุด ลดลง 24.16 จุด มูลค่าการซื้อขาย 1,535.41 ล้านบาท 
ทั้งนี้ ดัชนีหุ้นไทยแม้จะมีการเคลื่อนไหวไปในทิศทางเดียวกับตลาดหุ้นเพื่อนบ้านที่ไหลรูดเช่นกันตามความกังวลว่าวิกฤตการเงินประเทศกรีซอีกครั้ง ส่งผลให้ค่าเงินยูโรอ่อนค่าที่สุดในรอบ 3 ปี แต่ของตลาดหุ้นไทยมีปัจจัยลบมากกว่าตลาดหุ้นอื่นจากความกังวลปัญหาการเมืองในประเทศ หลังเกิดการปะทะกันระหว่างทหารกับกลุ่มผู้ชุมนุมนปช. จนทำให้มีผู้เสียชีวิตล่าสุดแล้วกว่า 35 คน
นางภรณี ทองเย็น ผู้ช่วยกรรมการผู้อำนวยการ บล.เอเซียพลัส กล่าวว่า วันนี้ตลาดหุ้นไทยคงไหลลงจากสถานการณ์การเมืองที่ยังคงตึงเครียดและยังคงยืดเยื้อ หลังจากวันนี้ตลาดหลักทรัพย์ไทยยังเปิดทำการตามปกตินักลงทุนคงหนีหายไปหมด คงมีเพียงนักลงทุนที่เป็นผู้ลงทุนระยะยาวจริงๆ จึงจะเข้ามาลงทุนซื้อหุ้นในระยะนี้เพราะความไม่แน่นอนยังสูงมาก
อย่างไรก็ตาม การลงทุนซื้อหลักทรัพย์ให้หลีกเลี่ยงลงทุนห้นที่เกี่ยวข้องกับการเมืองทั้งหมด เช่น หุ้นรับเหมาก่อสร้างขนาดใหญ่ ที่ต้องรอการอนุมัติจากรัฐบาล หรือหุ้นกลุ่มโรงแรม  โดยมองกรอบการลงทุนวันนี้ให้แนวรับที่ 750-760 จุด